Richard John Sklba

**Richard John Sklba** (1935–2024) var en amerikansk katolsk prelat og hjelpebiskop i Milwaukee.

## Liv og virke
### Bakgrunn
Richard Sklba gikk på *St. Catherine's High School* i Racine i to år, og begynte så på St. Francis Seminary i St. Francis i Wisconsin. I 1954 begynte han på Det pavelige universitet Gregoriana i Rome, of fikk bakkalaureat i filosoni pg mastergrad i teologi.

### Prest
Richard John Sklba ble ordinert til prest av erkebiskop Martin John O’Connor for erkebispedømmet Milwaukee den 20. desember 1959. 

Sklba var så assisterende pastor ved St. Mary's Parish i Elm Grove i Wisconsin i to år.

I 1962 vendte Sklba tilbake til Roma for å studere ved Det pavelige Bibelinstitutt og Det pavelige universitet St. Thomas. I 1965 fikk han doktorgrad i teologi med en avhandling med tittelen «he teaching function of the Pre-exilic Israelite priesthood».

Etter at han kom tilbake til Wisconsin i 1965, utførte Sklba pastoralt arbeid i helgene ved St. Veronica Parish i Milwaukee, og underviste i bibelfag ved St. Francis Seminary i de neste elleve årene.

### Hjelpebiskop i Milwaukee
Pave Johannes Paul II utnevnte ham til hjelpebiskop i Milwaukee og titulærbiskop av *Castro di Puglia* den 6. november 1979. Erkebiskopen av Milwaukee, Rembert George Weakland, bispeviet  ham den 19. desember samme år; medkonsekratorer var William Edward Cousins, tidligere erkebiskop av Milwaukee, og Robert Fortune Sanchez, erkebiskop av Santa Fe.

Sklba var medlem av Catholic Biblical Association of America siden 1968 og ble utnevnt til dens president i 1982.

I 1998 talte Sklba ved begravelsen til Lawrence Murphy, av erkebispedømmets prester. Sklba priste Murphys innsatser, men tilføyde at «noen skygger hadde blitt kastet over hans tjeneste». Før sin død hadde han innrømmet seksuelle overgrep mot 30 elever på en døveskole i St. Francis i Wisconsin, og var mistenkt i ytterligere 200 tilfeller. Kritikere anklaget Sklba for å grovt underspille Murphys forbrytelser mot barn i gravtalen.

Fra 2005 til 2008 ledet Sklba komiteen for økumerniske anliggender i United States Conference of Catholic Bishops' (USCCB) I denne egenskap, etter pave Benedikt XVIs omformulering av langfredagsbønnen for jødene i den tridentinske messen uttalte Sklba: *«Sentralt til den hellige fars bekymringee er den klare artikulasjonen at frelse kommer gjennom tro på [[Jesus Kristus]] og hans kirke. Det er en tro som aldri må påtvinges, men alltid fritt velges. Den katolske kirke i USA forblir standhaftig forpliktet til å utdype vennskapsbånd og gjensidig forståelse med det jødiske samfunn.»*

Den 18. oktober 2010 innvilget pave Benedikt XVI Sklbas aldersbetingede avskjedssøknad.

Sklba døde under nattesøvnen i sin bolig i Milwaukee den 21. november 2024, i en alder av 89 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Jozef-Ernest van Roey (1874–1961) *1926
* Kardinal Leo Jozef Suenens (1904–1996) 1945
* Erkebiskop Jean Jadot (1909–2009) *1968
* Erkebiskop Rembert George Weakland O.S.B. (1927–2022) *1977
* Biskop *Richard John Sklba* (1935–2024) *1979

## Referanser